[bookmark: _GoBack]๏ น้ำกระเซ็นเห็นน้ำว่างามนัก
ใครสลักให้งามอย่างล้ำเหลือ
หรือเทพไท้ประสงค์ผจงเจือ
ฝากรอยเผื่อแผ่ไว้ให้รูปงาม

๏ เมื่อหยุดภาพยิ่งเห็นว่าเป็นเลิศ
ยิ่งชวนเพลิดเพลินทัศน์มิอาจห้าม
กว่าร้อยเรื่องเครื่องหมายให้ตีความ
หลากนิยามไร้สิ้นจินตนา

๏ กระเซ็นน้ำที่แท้แค่ขณะ
แล้วก็ผละเปลี่ยนไปไม่คงค่า
ขณะเดียวขณะนั้นสั้นเวลา
มิอาจยืนหยัดท้าฝ่าสายกาล

๏ แม้จะกระเซ็นใหม่ก็ใช่เก่า
รูปและเงาหมุนเวียนเปลี่ยนประสาน
ให้เริงหลงชื่นตาว่ายาวนาน
กี่ปีผ่านเพียงเฝ้าเงารูปนาม ๚๛

